അന്താരാഷ്ട്ര രസതന്ത്ര ഒളിമ്ബ്യാഡില് സൗദി വിദ്യാര്ഥികള്ക്ക് നേട്ടം ജുബൈല്: ജപ്പാനില് നടന്ന ഇൗ വര്ഷത്തെ ഇന്റര്നാഷനല് കെമിസ്ട്രി ഒളിമ്ബ്യാഡില് സൗദി ടീം നാല് അന്താരാഷ്ട്ര അവാര്ഡുകള് കരസ്ഥമാക്കി.79 രാജ്യങ്ങള് മാറ്റുരച്ച മത്സരങ്ങളില് നിന്നാണ് സൗദി രസതന്ത്ര വിദ്യാര്ഥികള് മൂന്നു വെള്ളി മെഡലുകളും ഒരു വെങ്കലവും നേടിയത്. 2020ല് നാല് വെങ്കല മെഡലുകള് നേടിയിരുന്നു. സൗദി വിദ്യാര്ഥികള് ഉള്പ്പെടെ 315 പേര് മത്സരങ്ങളില് പങ്കെടുത്തു.ഇതോടെ അന്താരാഷ്ട്ര മത്സരങ്ങളിലും ഒളിമ്ബ്യാഡുകളിലുമുള്ള സൗദിയുടെ അവാര്ഡുകള് 453 ആയി ഉയര്ന്നു.ഈ വര്ഷം മാത്രം 40 സ്വര്ണം, വെള്ളി, വെങ്കല മെഡലുകള്, 13 അഭിനന്ദന സര്ട്ടിഫിക്കറ്റുകള് ഉള്െപ്പടെ 53 നേട്ടങ്ങള് കൈവരിച്ചു.അന്താരാഷ്ട്ര ഒളിമ്ബ്യാഡുകള്ക്കായുള്ള മാഹിബ പ്രോഗ്രാമിെന്റ പരിശീലനം വിദ്യാഭ്യാസ മന്ത്രാലയത്തിെന്റ സഹകരണത്തോടെയാണ് നടന്നുവരുന്നത്. വര്ഷം മുഴുവനും വിദ്യാര്ഥികള്ക്ക് പരിശീലന ക്യാമ്ബുകളില് പങ്കെടുക്കാന് മതിയായ സമയം നല്കുന്നു. ശാസ്ത്രം, എന്ജിനീയറിങ്, ആരോഗ്യം എന്നീ മേഖലകളില് നൂതനമായ പാഠ്യപദ്ധതികള് ഉള്ക്കൊള്ളുന്ന 20 ഇനങ്ങളിലാണ് പരിശീലനം നല്കുന്നത്. ഹൈസ്കൂള് വിദ്യാര്ഥികള്ക്കായുള്ള വാര്ഷിക അന്താരാഷ്ട്ര മത്സരമാണ് ഇന്റര്നാഷനല് കെമിസ്ട്രി ഒളിമ്ബ്യാഡ്. അധ്യയനവര്ഷത്തിെന്റ അവസാനത്തില് 10 ദിവസങ്ങളിലാണ് മത്സരങ്ങള്. വിദ്യാര്ഥികള് തമ്മിലുള്ള ബന്ധവും സഹകരണവും വര്ധിപ്പിക്കുകയും വിവിധ രാജ്യങ്ങള്ക്കിടയില് വിദ്യാഭ്യാസ ശാസ്ത്രവൈദഗ്ധ്യം കൈമാറുകയും ചെയ്യുക എന്നതാണ് ലക്ഷ്യം.